cyanic-selkie/wikianc huggingface dataset:
Longjērbīene
Vēsture
1916. gadā ogļu ieguves koncesiju pārpirka Norvēģijas kompānija Store Norske (SNSK). Pilsētiņa paplašinājās, tajā tika uzcelta slimnīca un 1921. gadā arī baznīca. 1926. gadā to pārdēvēja tagadējā vārdā. 1935. gadā kompānija uzbūvēja Sverdrupbīenes apmetni, kas tagad ir viens no pilsētiņas rajoniem, bet 1938. gadā tika pabeigta pirmā ceļa būvniecība; tas savienoja Longjērbīeni ar Sverdrupbīeni.
Latvija 2008. gada vasaras olimpiskajās spēlēs
Latviju 2008. gada vasaras olimpiskajās spēlēs pārstāvēja 50 sportisti 11 sporta veidos. Šīs bija devītās vasaras olimpiskās spēles, kurās piedalās Latvijas komanda. Latvijas sportisti izcīnīja trīs medaļas — Māris Štrombergs zeltu BMX riteņbraukšanā, Ainārs Kovals sudrabu šķēpa mešanā un Viktors Ščerbatihs bronzu svarcelšanā. Latvijas karognesējs atklāšanas ceremonijā bija šķēpa metējs Vadims Vasiļevskis, viņš bija Latvijas karognesējs arī 2004. gada olimpiskajās spēlēs. Latvijas karognesējs noslēguma ceremonijā bija Māris Štrombergs.
30px Smaiļošana
Vīrieši
Ferrari 125 S
Dzinējs
125 S ir aprīkots ar Džoakino Kolombo izveidoto 1,5 litru (1497 cm3) V12 dzinēju. Šī dzinēja jauda ir 118 Zs (87 kW) pie 6800 apgriezieniem minūtē ar kompresijas pakāpi 9,5:1. Dzinēja katrai galvai ir viena sadales vārpsta, kas katram cilindram piedzen divus vārstus. Degvielas padevi nodrošina trīs dubultie Weber 30DCF karburatori.
Auklas keramikas kultūra
Auklas keramikas kultūras apmetnes Latvijā
Mūsdienu Latvijas teritorijā ir atrastas vairākas šīs kultūras apmetnes ar raksturīgajiem māla traukiem (kausiem, amforām, bļodiņām) ar auklas vai skujiņas rotājumiem, kaula un dzintara rotām, četrstūra stabu celtnēm. Ievērojamākās apmetnes:
Sīrijas pilsoņu karš
Sākums
Nemieri sākās Arābu pavasara iespaidā ar valsts mēroga protestu pret prezidenta Bašāra al Asada valdību, kura spēki atbildēja ar vardarbīgu protestu apspiešanu. Tautas protestos tika pieprasīta Asada atkāpšanās un kopš 1971. gada Sīrijā valdošās Arābu sociālistiskās atdzimšanas partijas atteikšanās no varas. Konflikts pamazām no tautas protesta pārvērtās par bruņotu sacelšanos ar ilgstošām militārām kaujām. 2011. gada 29. jūlijā no armijas dezertējuši virsnieki izveidoja Brīvo Sīrijas armiju (BSA). 2012. gada jūlijā BSA centās ieņemt galvaspilsētu Damasku, taču cieta sakāvi.
Karotāji
Sākot no 2013. gada aprīļa karā iesaistījās džihādistu grupa Islāma valsts, kas atdalījās no citiem nemierniekiem. 2014. gada jūlijā Islāma valsts kontrolēja trešo daļu visas Sīrijas teritorijas un lielāko daļu tās naftas un gāzes atradņu. Ar Krievijas palīdzību Sīrijas valdība sāka atgūt zaudētās teritorijas: Palmiru — 2016. gada martā, Halebu — 2016. gada decembrī un 2017. gada novembrī pārtrauca Islāma valsts 3 gadu ilgo Deirezzoras aplenkumu. Kurdu spēki ar ASV palīdzību atkaroja lielāko daļu no Sīrijas ziemeļu un austrumu daļas, kā arī Islāma valsts pasludināto galvaspilsētu Raku. 2018. gada nogalē Islāma valsts Sīrijā bija sakauta.
Norise
Jūlija beigās atsākās cīņas starp Sīrijas valdības spēkiem un opozīciju. 24. augustā Turcijas armija iebruka Sīrijas ziemeļu daļā uz rietumiem no Eifratas, izvēršot cīņu gan pret grupējumu "Islāma valsts", gan kurdu kaujiniekiem.
Roberts Hartings
Piedalījies divās Olimpiskajās spēlēs. 2008. gadā Pekinā izcīnīja 4. vietu, savukārt pēc četriem gadiem Londonā kļuva par Olimpisko spēļu čempionu. Ir izcīnījis trīs zelta medaļas Pasaules čempionātā (2009, 2011, 2013) un sudrabu 2007. gadā. Ar panākumiem startējis arī jauniešu vecumā.
Pentagrīds
Pentagrīds ( - pieci + - tīkliņš) - elektronu lampa ar septiņiem elektrodiem - anodu, karsējamu katodu un pieciem tīkliņiem. Pentagrīds domāts darbam kā pilnīgi neatkarīgs frekvences pārveidotājs, kas sevī ietver gan heterodīnu, gan jaucēju.
Gilberta salas
Vēsture
1892. gadā salas kļuva par Lielbritānijas Gilberta un Elisa salu protektorāta daļu. 1916. gadā protektorāts kļuva par koloniju, bet 1971. gadā ieguva autonomiju. 1978. gadā Elisa salas kļuva par neatkarīgu valsti Tuvalu, bet gadu vēlāk, 1979. gadā Gilberta salas ieguva neatkarību, izveidojot Kiribati valsti, kurā ietilpst arī Fēniksa salas un Lainas salas.
Avia BH-25
Vēsture
Pēc lidmašīnas izmēģināšanas lidojumā tās konstrukcijā ieviestas izmaiņas, dzinēju nomainīja uz Bristol Jupiter. Kopumā tika izgatavotas 8 lidmašīnas. Sešas ekspluatēja Čehoslovākijas uzņēmums CLS, pārējās Rumānijas SNNA.
Antiarhi
Morfoloģija
Galvas un ķermeņa priekšējo daļu no ārpuses klāj pārkaulojies no kaula bruņuplātnēm veidots ārējais skelets (ekzoskelets). Ekzoskeleta galvas vairogs ar divām kustīgām locītavām galvas sānos ir savienots ar ķermeņa jeb rumpja bruņu, kā rezultātā galvas vairogs attiecībā pret zivs rumpi var kustēties vertikālā virzienā. Locītavas galviņa atrodas pie sānu pakauša kaula (paranuchale), bet locītavas iedobums uz priekšējā muguras sānu kaula (ADL). Galvas vairogs horizontāli (dorso-ventrāli) saplacināts. Acis ir satuvinātas un atrodas galvas vairoga vidus daļā izveidotā orbitālā iedobumā. Arī acis ieskauj kaula bruņas - trīs sklerotiskie kauli (sclr). Vēl orbitālajā iedobumā starp acīm atrodas pineālais kauls (pineale) ar pineālo atvērumu centrā un rostrālais kauls (rostrale) ar diviem nāsu atvērumiem priekšējā daļā. Galvas vairogu veido vidējās nepāra kaula plātnes - priekšējais nepāra kauls (Prm), aizpineālais kauls (Pp) un pakauša kauls (Nu), kā arī sānu pāra kaulu plātnes - sānu kauli (La), sānu pakauša kauli (Pn) un pakaļējie malas kauli (Pmg). Galvas vairogs sānos ar locītavas palīdzību ir savienots ar žaunu vāku (Op). Žokļi ir nelieli un vāji attīstīti. Tos veido divi plānu kaula plātnīšu pāri.
Faluņguns
Vēsture
1992. gadā Li Hundži (Li Hongzhi) prezentēja Faluņguna vingrojumu sistēmu Pekinā, Āzijas Veselības izstādē, kur guva visai plašu atzinību (varas iestādes atzina Li Hundži izveidoto vingrojumu sistēmu par visai efektīvu). 1993. gadā Li Hundži ar sekotājiem atkal piedalījās Pekinā, Āzijas Veselības izstādē, saņemot no izstādes organizatoriem un komunistiskās partijas 3 augstākās balvas. 1994. gadā Li Hundži izdeva savas koncepcijas (gan kosmogonisko sistēmu, gan vingrojumu sistēmu) apkopojumu grāmatā "Džuaņ Faluņ" (Zhuan Falun).
Divritenis
Lielākais ātrums, kāds ir sasniegts braucot ar divriteni, ir 268,831 km/h. To uzstādīja Nīderlandes riteņbraucējs Freds Rompelbergs (Fred Rompelberg).
Džimijs Ēriksons
Džimijs Ēriksons (dzimis ) ir bijušais zviedru hokejists, kreisās malas uzbrucējs, bijušais Zviedrijas hokeja izlases dalībnieks. Pēdējais klubs (2019) kur Ēriksons spēlēja bija Zviedrijas hokeja līgas komanda Šellefteo AIK, kur pildīja arī tās kapteiņa funkcijas.
Spēlētāja karjera
2014. gada vasarā hokejists pārcēlās uz Sanktpēterburgas SKA, taču vien pēc sezonas atgriezās AIK sastāvā.
Berģi (Rīga)
Latvijas Etnogrāfiskais brīvdabas muzejs
Latvijas Etnogrāfiskais brīvdabas muzejs ir viens no vecākajiem Brīvdabas muzejiem Eiropā. Patlaban muzejs aizņem 87,66 Ha lielu platību priežu mežā Juglas ezera krastā, Berģos. Uz muzeju pārvestas, uzstādītas un iekārtotas 118 senas celtnes no visiem vēsturiskajiem Latvijas novadiem – Kurzemes, Vidzemes, Zemgales un Latgales no 17. gadsimta beigām līdz 20. gadsimta 30. gadu otrajai pusei.
Ērihs fon Drigalskis
Dzimis Austrumprūsijā, no 1882. līdz 1987. gadam studējis matemātiku un dabaszinātnes Kēnigsbergas, Bonnas, Berlīnes un Leipcigas universitātēs. Diplomdarbu aizstāvējis par Arktikas ledus vairogiem. No 1888. līdz 1891. gadam bijis asistents Berlīnes Ģeodēzijas institūtā.
Vienādranga tīkls
Vienādranga tīklu vēsture
Par vienranga tīklu arhitektūras vienu no priekštečim uzskata 1979. gadā izstrādāto USENET tīklu (ziņojumdēļa sistēmu, ar kuras palīdzību dažādas intereškopas apmainās ar informāciju). Sistēma ieviesa decentralizētu kontroles modeli. Ziņu serveri savstarpēji izplatīja Usenet ziņas.
Priekšrocības
Svarīgākā vienādranga tīkla priekšrocība ir, ka visi klienti piedāvā resursus, ieskaitot datu pārraidi, vietu glabāšanai un datu apstrādi. Tie, kā posmi pievienojas un sistēmas prasības palielinās, kopējā sistēmas kapacitāte arī palielinās. Taču klients-serveris tīklu arhitektūrai tā nav. Šādām tīkla arhitektūrām fiksētais serveru skaits neļauj pievienot vairāk klientu, jo tas varētu nozīmēt lēnāku datu pārraides ātrumu visiem lietotājiem.
Trūkumi
Tāpat katra lietotāja resursa darbība var tikt ietekmēta, pastāvot lielam tā resursu vienlaicīgam lietotāju skaitam.
Second Life
Iemītnieki
Iemītnieki ir Second Life lietotāji, kuru izskats ir viņu iemiesojums. Sākotnējais iemiesojums ir vīrieša vai sievietes izskata cilvēks. Iemiesojumi var atveidot kā īstu cilvēku tā arī kādu viņa iedomātu tēlu. Iemiesojumus var padarīt garākus, izskatīgākus vai muskuļotākus, ģērbt dažāda stila drēbēs un izvēlēties viņiem aksesuārus. Second Life iemītnieki var pētīt un satikties ar citiem iemītniekiem, piedalīties individuālās un grupu aktivitātēs, radīt un pārdot preces (virtālo īpašumu) un pakalpojumus viens otram. 2008. gada maijā reģistrēto lietotāju skaits bija 13,5 miljoni. Lielākā daļa no tiem ir neaktīvi, bet daudziem iemītniekiem ir vairāki profili, tāpēc grūti noteikt ticamu pastāvīgo lietotāju skaitu.
Bristole
Bristole ir pilsēta, ceremoniālā grāfiste un vienotā pašvaldība Anglijas dienvidrietumos, Severnas upes grīvā, Bristoles līča krastā. Viduslaikos liela osta un otrā vai trešā Anglijas pilsēta, līdz 18. gadsimta beigās (rūpnieciskās revolūcijas laikā) to attīstībā apsteidza jaunās rūpnieciskās pilsētas – Birmingema, Liverpūle un Mančestra.
Romiešu tiesības
Polībijs par konstitūciju
Grieķu vēsturnieks un Romas gūsteknis Polībijs (ap 200 – 120 p.m.ē.) "Sestā vēstures grāmatā" plaši aprakstījis Romas sabiedrību, valsts pārvaldi un konstitūciju. Polībijs spriedis, ka romiešu konstitūcija ir monarhijas, aristokrātijas un demokrātijas, "trīs valsts dzīves sfēru maisījums." "Kad mēs skatāmies uz konsulu varu, valsts modelis izskatās ka monarhisks un karalisks; kad uz senātu — aristokrātisks, kad redz tautas pilnvaras, tad liekas viennozīmīgi demokrātisks". Šo triju varas daļu sadarbošanās ir tā piemērota visās situācijās, ka "nevar atrast labāku politisko sistēmu".
Tautas sapulces
Polībijs apzīmē laikmetu, kad notika karš ar Hanibālu kā konstitūcijas "kulminācijas punkts." Polībijs dēvē desmitvīru kolēģiju par vēsturisku "pagrieziena punktu". Divpadsmit tabulas ir nepieciešamas Polībija ainā tāpat kā tajā, kuru zīmē Cicerons vienu gadsimtu vēlāk.
Pandecta un romiešu juristi
Starp Antoninus Pius un Marc Aurel divpadsmit tabulas atkal bija komentāra priekšmets.
Nemaņa Vidičs
Sasniegumi
Manchester United
20. autobusu maršruts (Rīga)
Darbdienās pa 20. autobusu maršrutu kursē 2 autobusi, bet brīvdienās — tikai 1 autobuss. Maršrutu apkalpo 7. autobusu parks.
Rietumkrievijas Brīvprātīgo armija
Armijas izveidošana
Pēc 1919. gada 3. jūlijā noslēgtā Strazdumuižas pamiera noteikumiem, sakautajiem vācu spēkiem nekavējoties bija jāpārtrauc jebkāda kara darbība, izņemot cīņu pret Padomju Krievijas bruņotajiem spēkiem, kā arī jāatstāj Rīga (tuvākajā laikā arī pārējā Latvijas teritorija). Palikt varēja tikai Baltijas landesvērs, kuru atkal jāiekļauj Latvijas bruņoto spēku sastāvā.
Armijas sastāvs
Kopā armijas sastāvā bija aptuveni 40—45 000 vīru, 100 lielgabalu, 600 ložmetēju, 50 mīnmetēju, 120 lidmašīnu, 3 bruņuvilcienu, 10 bruņuauto u.c. tehnika un ieroči.
Valdības padome un finanses
Pēc tam, kad 1919. gada 21. septembrī vācu okupētās teritorijas civilpārvalde tika nodota Bermontam, bet Latvijā dislocētie vācu spēki formāli pārgāja Rietumkrievijas Brīvprātīgo armijas pakļautībā, Vācijas valdība pārtrauca finansiālās palīdzības sniegšanu. 6. oktobrī Bermonts apstiprināja nolikumu par Valdības padomes nodibināšanu, kuras priekšsēdētājs bija Konstantīns fon der Pālens (Константин Констанович Пален, 1861—1923), bet finansu un tirdzniecības-rūpniecības nodaļas vadītājs Rūdolfs fon Engelharts. Nodaļa sagatavoja Bermonta armijas pagaidu maiņas zīmes jeb " kases zīmes" (Kassenschein) 1, 5 un 10 marku vērtībā, ko sākumā iespieda Goca litogrāfijā Berlīnē, pēc tam J. Štefenhāgena litogrāfijā Jelgavā. 27. oktobrī Bermonts parakstīja pavēli par 1 markas naudaszīmju laišanu apgrozībā. Maiņas kurss bija 2 markas = 1 ostrublis = 2 Krievijas Impērijas rubļi. Aversā bija teksts krieviski, bet reversā vāciski.
20. autobusu maršruts (Rīga)
Pieturvietas
20. autobusu maršrutā pavisam kopā ir 56 pieturas. Maršrutā Pļavnieku kapi—Pētersalas iela ir 27 pieturas, bet maršrutā Pētersalas iela—Pļavnieku kapi ir 28 pieturas.
Agrākie pieturvietu nosaukumi:
Akadēmiķa Mtislava Keldīša iela (pārdēvēta par Dzeņu iela )
Matīsa kapi (pieturvieta slēgta virziens uz Pētersalas iela )
Horderna rags
Horderna rags (en) ir no ledus brīvs zemesrags Bangera oāzes ziemeļrietumos. Atdala Karalienes Mērijas krastu no Noksa krasta. Atklāja Daglasa Mosona ekspedīcija 1912. gadā un nosauca par Horderna salu par godu ekspedīcijas patronam Semjuelam Hordernam (Samuel Hordern). 1955. gadā pēc situācijas precizēšanas Antarktisko nosaukumu pārraudzības komiteja (US-ACAN) to pārdēvēja par Horderna ragu.
Eds Jovanovskis
Spēlētāja karjera
Kanādas hokeja izlases sastāvā piedalījies 2002. gada Olimpiskajās spēlēs, tajās izcīnot zelta medaļu. Piedalījies arī 2004. gada Pasaules kausa izcīņā, kā arī 2005. un 2008. gada Pasaules čempionātā, abos izcīnot sudraba medaļas. Bija iecerēts, ka viņš varētu piedalīties arī 2006. gada Olimpiskajās spēlēs, bet īsi pirms tām viņš guva traumu, kas liedza viņa dalību turnīrā.
Pērkoni
Pērkoni (, Pārkyuni) var būt:
Tūka Rasks
Spēlētāja karjera
Profesionāļa karjeru Rasks uzsāka 2004.—05. gada sezonā SM līgas kluba Tamperes "Ilves" sastāvā. Jau nākamajā sezonā viņš un Juha Pitkemeki laiku komandas vārtos dalīja uz pusēm, bet 2006.—07. gada sezonā Rasks bija "Ilves" pamatvārtsargs.
Sultanahmetas laukums
Vēsture
Hipodroma trase bija U burta formā un kathisma (imperatora loža) atradās trases austrumu pusē. Uz imperatora ložu varēja nokļūt pa īpašu izbūvētu koridori taisni no Lielās pils un pa šo koridori iet bija atļauts tikai imperatoram vai viņa ģimenes locekļiem. Lielie hipodroma akmens bluķi, uz kuriem bija novietotas četru zirgu vara statujas, atradās hipodroma ziemeļu pusē, bet sfendons (U formas celtnes izliektas formas tribīne) atradās ziemeļos (pamati saglabājušies līdz mūsdienām). Četru zirgu statujas mūsdienās sauc par Svētā Marka zirgiem, kuru patieso grieķu vai romiešu izcelsmi nav izdevies atklāt, tika nolaupītas Ceturtā krusta gājiena laikā (1204) un aizvestas uz Venēciju un mūsdienās stāv pie Svētā Marka bazilikas. Hipodromā atradās vairākas citas dievu, imperatoru un varoņu statujas, tai skaitā Lisiposa Hērakls, Romuls un Rems ar vilku māti, kā arī Platejas upurēšanas trijkājis Serpentīna kolonna.
Sacīkstes starp zilajiem un zaļajiem parasti tika saistītas ar politiskajām vai reliģiskajām diskusijām un bieži sacensības izvērtās par pilsētu aptverošu pilsoņu karu. Ievērojamākie bija Nikas nemieri (532), kuru laikā gāja bojā 30.000 iedzīvotāji un tika sagrautas vairākas ievērojamas ēkas, tai skaitā otrā Svētās Sofijas baznīca. Līdz mūsdienām ir saglabājusies trešā Svētās Sofijas katedrāle, kuru pēc Nikas nemieriem uzcēla Justiniāns Lielais.
Osmaņi hipodromu izmantoja dažādiem svinīgiem pasākumiem, piemēram inaugurācijas aktiem, sultāna Ahmeda III dēlu apgraizīšanas svētkiem u.c. Osmaņu miniatūrās hipodroms vēl redzams ar tribīnēm, bet mūsdienu Sultanahmetas laukuma izmēri ir atbilstoši agrākā hipodroma izmēriem.
Tutmosa III obelisks
Teodosijs Lielais bija liels hipodroma atbalstītājs un 390. gadā no Ēģiptes lika atvest obelisku, kuru uzstādīja sacīkšu trases vidū. Rozā granīta obelisks sākotnēji bija uzstādīts Tutmosa III valdīšanas laikā (aptuveni 1490. g. pmē.) pie Karnakas tempļa Luksorā. Lai pārvestu obelisku un Konstantinopoli, Teodosijs Lielais to lika sazāģēt trīs daļās un līdz mūsdienām saglabājusies ir tikai tā augšdaļa, kas novietota uz marmora pjedestāla. Obeliska vecums sasniedz 3.500 gadu un tas ir saglabājies diezgan labā stāvoklī.
Brasa
Vēsture
Vairākos 19. gadsimta beigu — 20. gadsimta sākuma plānos redzams arī, ka netālu no Čiekurkalna ūdenstorņa atradušās mežsarga mājas, kas apzīmētas ar nosaukumu Brasas. Pie kanāla, kas novadīts no Šmerļa uz pilsētas grāvi no 1750. — 1754. gadā uzcelts Rīgas Kara hospitālis, kas paredzēts 1000 slimniekiem. Tas bijis izvietots iegarena plāna ēkā. U veida divstāvu mūra ēka klasicisma formās uzcelta 1835. gadā. Pašlaik Kara hospitāļa ēkā atrodas Narkoloģijas Valsts aģentūra, Ātrās palīdzības stacija (dibināta 1904. gadā) un divas medicīnas iestādes.
Sultanahmetas laukums
Laukums mūsdienās
Arheologiem šajā laukumā nav izdevies veikt plašus un sistemātiskus izrakumus. Daļa no Sfendona (noapaļotais hipordroma tribīņu gals) kļuva atklāti redzama pēc vairāku ēku nojaukšanas 1980. gados.
Odyssey (starta platforma)
Odyssey jeb Odyssey Launch Platform (no angļu — 'Odiseja starta platforma') ir pašpiedziņas peldošā platforma, starta vieta, no kuras tiek palaista kosmiskā nesējraķete Zenit-3SL. Tā pieder starptautiskam konsorcijam Sea Launch. Tā ir bijusī naftas urbšanas platforma, kas Norvēģijā tika pārbūvēta raķešu palaišanai. Starti no platformas notiek uz ekvatora Klusajā okeānā, bet tās mājvieta ir ostā Longbīčā, Kalifornijā, ASV. Tā okeānā darbojas vienlaicīgi ar vadības kuģi Sea Launch Commander.
1984. gada Eiropas čempionāts futbolā
Turnīra gaita
Finālā tikās divas kaimiņvalstis Francija un Spānija. Ar rezultātu 2-0 uzvarēja Francija, pirmo reizi kļūstot par Eiropas čempioniem. Par rezultatīvāko spēlētāju un turnīra spožāko zvaigzni kļuva Mišels Platinī, kurš guva deviņus no komandas 14 gūtajiem vārtiem.
Cūcene
Cūcene (Lactarius turpis, arī Lactarius necator un Lactarius plumbeus) ir Latvijā bieža pienaiņu ģints liela sēne, kuras augļķermeņi pēc apstrādes ir ēdami. Savu izmēru un formas dēļ tā reizēm tiek pieskaitīta krimildēm, kas ir nosacīta lielās pienaines apvienojoša grupa.
Krasnojarskas "Sokol"
"Sokol" ir Nacionālās hokeja līgas spēlētāja Aleksandra Sjomina dzimtais klubs. Tā rindām viņš bez maksas pievienojās 2012.—2013. gada NHL lokauta laikā.
Šķīdums
Šķīdumu veidošanās
.
Šķīdība
Cieto vielu šķīdību parasti raksturo izšķīdušās vielas un šķīdinātāja masu attiecība piesātinātā šķīdumā, visbiežāk to izsaka ar vielas masu gramos, kas noteiktā temperatūrā spēj izšķīst 100 g šķīdinātāja. Ja vielas šķīšana norisinās ar siltuma uzņemšanu, tad temperatūras paaugstināšana šīs vielas šķīdību palielina. Turpretī, ja, vielai šķīstot, siltums izdalās, tad temperatūras paaugstināšana vielas šķīdību samazina.
Aukstais ierocis
Aukstais ierocis ir kara, medību vai sporta ierocis, kurā netiek izmantota degošas vai sprāgstošas vielas, saspiesta gāze vai elektrība. Lielākā daļa no aukstajiem ieročiem ir rokas ieroči. Tāpat metamie ieroči tiek iedalīti rokas un pārējos ieročos. Lielāko daļu no aukstajiem ieročiem veido dažādi naži, zobeni un tamlīdzīgi ieroči. Daudzi aukstie ieroči ir sadzīvē izmantojami darbarīki.
Klāvs Olšteins
Klāvs Olšteins (dzimis Kuldīgā ) ir Latvijas jurists un bijušais politiķis, 10. Saeimas un 11. Saeimas deputāts, pašlaik uzņēmējs.
Dzīvesgājums
2012. gada janvārī viņu apstiprināja par Satiksmes ministrijas parlamentāro sekretāru, bet 2013. gada februārī, demisionējot satiksmes ministram Aivim Ronim, viņš atkāpās no amata. 2015. gada aprīlī Olšteins kļuva par zvērinātu advokātu.
Opportunity
Opportunity nolaidās uz Marsa virsmas 5.05 UTC, trīs nedēļas pēc tam, kad uz Marsa nolaidās pirmais pašgājējs Spirit (MER-A).
Almere
Almere ir pilsēta Nīderlandē. Tā ir Flevolandes provinces lielākā pilsēta pēc iedzīvotāju skaita, bet nav provinces administratīvais centrs. 2011. gada maijā Almerē dzīvoja aptuveni 191 tūkstotis iedzīvotāji. Pēc šī rādītāja tā ir septītā lielākā pilsēta Nīderlandē.
Ķīmiskā formula
Molekulārās un strukturālās formulas
Ķīmiskajā formulā iespējams ietvert arī informāciju par savienojuma saišu tipiem un telpisko izkārtojumu (struktūrformula). Piemēram, etāns sastāv no diviem oglekļa atomiem, kam ir vienkārša savstarpējā saite. Katram no šiem atomiem piesaistīti trīs ūdeņraža atomi. Šāda savienojuma ķīmiskā formula ir:
Trīskāršo saiti var apzīmēt ar trīskāršu līniju vai trim punktiem.
Leopolds Kronekers
Biogrāfija
Leopolds Kronekers ir dzimis Līgnicā, Prūsijā (tagad Legņica, Polijā) ebreju ģimenē. 1845. gadā Kronekers Berlīnes universitātē uzrakstīja savu disertāciju skaitļu teorijā, dodot speciālu formulējumu vienībām konkrētos algebriskos skaitļu laukos. Ležens Dirihlē bija viņa skolotājs.
Vēzenberga
Vēzenberga (Wesenberg) var būt:
Sībordžijs
Sībordžijs ir mākslīgs ķīmiskais elements ar simbolu Sg un atomskaitli 106. Tas nosaukts par godu amerikāņu kodolķīmiķim Glenam Sībordžam. Tā kā sībordžijs ir mākslīgs ķīmiskais elements, tas dabā nav sastopams. Tas ir radioaktīvs, tā stabilākais izotops ir sībordžijs-269 ar pussabrukšanas periodu 14 minūtes.
Euskaltel-Euskadi
Pēc laba snieguma 2003. gada Tour de France, kad Ivans Majo un Aimars Subeldija kopvērtējumā ierindojās pirmajā desmitniekā, Majo pie tam uzvarot Alpe d'Huez posmā, Euskaltel-Euskadi tika uzskatīti par titula pretendentiem arī 2004. gada Tour de France. Par papildus pamatojumu tam kļuva Ivana Majo pārliecinošā uzvara Critérium du Dauphiné Libéré sacensībās (tradicionāli tiek uzskatīta par Tour de France titula pretendentu pārbaudi), pārspējot Lānsu Ārmstrongu Vantū kalna individuālajā braucienā. Tomēr vienā no pirmajiem Tour de France posmiem Majo iekļuva kritienā un guva savainojumu, izstājoties jau pirmajā Pireneju posmā. Arī Subeldijam dalība šajās sacensībās neizdevās. Komandas sporta direktors Hulians Gorospe atzina: "Kaut mūsu komandas forma nebūtu tik viegli pamanāma".
Need for Speed: Carbon
Sacensību veidi
Liela daļa Need for Speed: Carbon sacīkšu notiek caur kanjoniem, uz kuriem ir balstīta spēles tēma. Spēlētājam jāsacenšas ar citiem braucējiem, jādriftē cauri kanjoniem vai pat jāsacenšas ar Palmotsitijas nelegālo sacensību labākajiem braucējiem.
Automašīnas
Spēles oficiālajā vietnē minēts, ka spēlē ir 56 mašīnas, no kurām trīs ir speciāli policijas auto.
Antons Juhņevičs
Antons Juhņevičs (1905-1947) bija katoļu priesteris un nacionālās pretošanās kustības vadītājs Latgalē un Sēlijā. 1946. gadā apsūdzēts "pretpadomju nacionālistisko bandu organizēšanā un pretpadomju aģitācijā" un, pēc tribunāla sprieduma, sodīts ar nāvi.
Dzīvesgājums
Dzimis 1905. gada oktobrī Bikavas pagastā. Studēja Rīgas Garīgajā seminārā un Ļubļinas universitātē. 1932. gadā viņu iesvētīja par priesteri. Bijis prāvests Viļānu, Daugavpils, Kombuļu, Atašienes un Vanagu draudzē. Otrā pasaules kara laikā savos sprediķos drosmīgi uzstājies gan pret vācu, gan padomju okupāciju. Baznīcas saimniecības telpās viņš slēpa vietējos vīriešus no mobilizācijas nacistu un padomju armijā.
Hilla
Hilla var būt:
Ilemiste (stacija)
Ilemistē pietur Tapas (Tartu, Valgas, Rakveres, Narvas) un Tallinas virzienā kursējošie starppilsētu pasažieru dīzeļvilcieni, kā arī piepilsētas elektrovilcienu maršruta Tallina—Aegvīdu—Tallina elektrovilcieni.
Vēsture
1987. gadā no jaunizveidotās Mūgas jūras tirdzniecības ostas tika izbūvēts dzelzceļa atzars, kas tika savienots ar Lagedi un Ilemistes staciju.
Johanness Brāmss
Johanness Brāmss (de, dzimis, miris ) bija vācu romantisma laika komponists.
Novatorismi
Atgriežas koncertžanrā pie dubultekspozīcijas
Peroksisērskābe
Vēsture
Peroksisērskābi atklājis vācu ķīmiķis Henrihs Karo 19. gadsimta beigās.
Valerija Mundure
Dzīvesgājums
Dzimusi 1915. gada 5. jūlijā Neretas pagasta "Bērziņu" mājās zemnieka Romāna Galvanovska ģimenē. Mācījās Jaunaglonas ģimnāzijā (1928-1933), studēja matemātiku un filoloģiju Latvijas Universitātē (1933-1940), līdztekus strādāja par ticības mācības skolotāju Rīgas pamatskolās. 1939. gadā Romas katoļu Marijas Magdalēnas baznīcā salaulājās ar literatūrzinātnieku un rakstnieku Viktoru Munduru, 1940. gada beigās viņiem piedzima meita Silvija. 1941. gada 14. jūnija deportāciju laikā Viktoru Munduru apcietināja un izsūtīja uz Krieviju.
Ilzeskalns
Ilzeskalna (Kuļņevas) Sāpju Dievmātes pareizticīgo baznīca, kurā apbedīts 1812. gada kara varonis, krievu huzāru ģenerālmajors Jakovs Kuļņevs, ir valsts nozīmes arhitektūras piemineklis ,bet baznīcas Ikonostass - valsts nozīmes mākslas piemineklis.
Dņepra
Ūdenskrātuves
Uz Dņepras ir izveidotas vairākas ūdenskrātuves — Dņepras ūdenskrātuve, Kahovkas ūdenskrātuve, Kamjanskas ūdenskrātuve (līdz 2017. gadam zināma kā Dņeprodzeržinskas ūdenskrātuve), Kaņivas ūdenskrātuve, Kijivas ūdenskrātuve un Kremenčukas ūdenskrātuve.
Tatjana Lisenko
Karjera
2009. gadā pēc diskvalifikācijas termiņa beigām T. Lisenko atgriezās profesionālajā sportā un kļuva par Krievijas čempioni, uzrādot trešo labāko rezultātu pasaulē šajā sezonā (76,41 m). 2010. gada Eiropas čempionātā viņa izcīnīja sudraba medaļu, piekāpjoties tikai Vācijas sportistei Betijai Heidlerei. 2011. gada Pasaules čempionātā T. Lisenko revanšējās B. Heidlerei un izcīnīja savā karjerā pirmo zelta medaļu Pasaules čempionātā (77,13 m).
Artūrs Dannebergs
Artūrs Dannebergs (1891—1941) bija Latvijas Bruņoto spēku virsnieks, Latvijas brīvības cīņu dalībnieks. Latvijas armijas ģenerālis (1931), nogalināts Komunarkas masu kapos Maskavas tuvumā.
Latvija (koris)
Valsts Akadēmiskais koris Latvija ir kora kolektīvs Eiropā, kurš pastāv kopš 1942. gada. Koris uzstājies vairāk nekā divdesmit koncertos ārpus Latvijas, tajā skaitā visprestižākajās koncertzālēs (Amsterdamas "Concertgebouw"; Hamburgas "Laeiszhalle"; Lucernas koncertzālē; Montrē "Igora Stravinska zālē" u.c.). Kopš 1997. gada kora mākslinieciskais vadītājs un galvenais diriģents ir Māris Sirmais.
Pēdējo gadu nozīmīgākie koncerti
2011. gada septembrī koris debitēja Briseles Mākslas centrā, Klara festival ietvaros, kur uzstājās kopā ar diriģentu Vladimiru Jurovski un Londonas filharmonisko orķestri.
Purva sīksamtenis
Purva sīksamtenis (Coenonympha tullia) ir raibeņu dzimtas (Nymphalidae) Latvijā dzīvojoša tauriņu suga, kas pieder pie samteņu cilts (Satyrini). Purva sīksamtenis mājo Eiropas ziemeļu daļā (Centrāleiropas un Austrumeiropas ziemeļu daļā, rietumos sākot ar Francijas ziemeļaustrumiem, Skandināvijā, izņemot polāro reģionu, un Lielbritānijas ziemeļu daļā), Āzijas mērenajā joslā, sasniedzot Amūru, un Ziemeļamerikas ziemeļu un rietumu daļā (ASV ziemeļos, Kanādā) no austrumu krasta līdz rietumu krastam, izplatībai rietumos gar okeānu sasniedzot Kaliforniju.
Latvijā purva sīksamtenis piemērotos biotopos (purvainos un mitros) ir samērā bieži sastopama tauriņu suga, bet citur Eiropā ļoti reta un apdraudēta. Lietuvā tā ir iekļauta Sarkanajā grāmatā.
Ekoloģija
Purva sīksamtenis sastopams dažādos purvainos un mitros biotopos: zāļu purvos un augstajos purvos, retāk purvainās un slapjās pļavās. Latvijā tā ir vienīgā sīksamteņu suga, kas sastopama augstajos purvos. Purva sīksamtenim gadā attīstās viena paaudze. Pieaugušie tauriņi izšķiļas jūnija sākumā un lido līdz jūlija vidum vai beigām. Purva sīksamteņu tauriņiem parasti ir ļoti īss mūžs, apmēram 3—4 dienas, jo tos intensīvi medī dažādi putni. Kāpuri uz barības augiem novērojami no augusta līdz rudenim un pēc pārziemošanas līdz maijam, kad tie iekūņojas. Purva sīksamtenis pārziemo kāpura stadijā. Kāpuri barojas ar dažādiem purva un mitru vietu augiem: spilvēm, grīšļiem, baltmeldriem un purva graudzālēm, piemēram, zilganajām molīnijām.
Īrijas sieviešu basketbola izlase
Īrijas sieviešu basketbola izlase ir nacionālā basketbola sieviešu komanda, kas pārstāv Īrijas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Īrijas izlase pašlaik spēlē Eiropas čempionāta B divīzijā.
Nostādināšana
Nostādināšana ir cietvielu daļiņu atdalīšana no šķidruma, ļaujot tām nogulsnēties gravitācijas iedarbībā. Cietu daļiņu nogulsnēšanos no suspensijām sauc arī par sedimentāciju. Šķidruma mehānisku noliešanu no nogulsnēm sauc par dekantēšanu. Nostādināšanu var paātrināt centrbēdzes spēka iedarbībā - tam paredzētas iekārtas sauc par centrifūgām, bet nostādināšanas procesu - par centrifugēšanu.
Nostādinot var atdalīt arī divus šķidrumus, kuri nešķīst viens otrā (emulsijas). Šķidrums ar mazāku blīvumu nostājas virs šķidruma, kuram ir lielāks blīvums un tos var atdalīt ar dalāmās piltuves palīdzību. Šo parādību lieto vielu atdalīšanai un attīrīšanai ar ekstrahēšanas metodi, pamatojoties uz vielu dažādu šķīdību dažādos šķīdinātājos.
Vinnicas apgabals
Vēsture
Tagadējā Vinnicas apgabala teritorija atradās Podolijas vēsturiskajā novadā. Pēc Galīcijas-Volīnijas kņazistes sadalīšanas 1363. gadā to ieguva Lietuvas dižkunigaitija, bet pēc 1430. gada to pakļāva Polija un nodibināja Podolijas vojevodisti. No 1569. gada tā bija iekļauta Polijas-Lietuvas kopvalsts sastāvā kā Braclavas vaivadijas daļa. Neilgu laiku bija pakļauta Osmaņu impērijai (1672-1699).
Pjotrs Vrangelis
Biogrāfija
Dzimis Mukuļu muižā pie Novoaleksandrovskas (tagad Zarasiem) Kauņas guberņā, tagadējā Lietuvas teritorijā. Cēlies no Vrangeļu dzimtas. Viņa tēvs barons Nikolajs Vrangelis (1847—1923) bija mākslas zinātnieks, māte Marija Dementjeva-Maikova (1856—1944) strādāja muzejā.
Džons Adamss (zinātnieks)
Dzīvesgājums
Viņš ir studējis un vēlāk strādājis Kembridžas Universitātē.
Krievijas Federācijas pilsētu uzskaitījums
Federālās pilsētas
1 (de iure Ukrainas daļa)
Kristīne Opolais
Kristīne Opolais (dzimusi Rēzeknē) ir latviešu operdziedātāja, soprāns. Vairākus gadus bija Latvijas Nacionālās operas soliste, vēlāk Minhenes, Berlīnes, Milānas, Vīnes un citu pilsētu operu soliste.
Šķirotava (Rīga)
Šķirotava ir Rīgas pilsētas apkaime Latgales priekšpilsētā. Šķirotavas apkaime atrodas Rīgas pilsētas DA daļā starp Ogres virziena dzelzceļu un pilsētas robežu. Tā robežojas ar Dārzciema, Pļavnieku, Rumbulas un Ķengaraga apkaimēm, kā arī ar Ropažu novada Stopiņu pagastu. Šķirotavas apkaimes robežas ir pilsētas robeža, Lubānas iela, Slāvu iela, dzelzceļš (Salaspils iela un Lokomotīves iela).
Ģeogrāfija
Šķirotavas apkaimes kopējā platība ir 10,057 km², kas gandrīz divas reizes pārsniedz vidējo apkaimes platības rādītāju Rīgā. Šķirotava ir viena no sešām Rīgas apkaimēm, kuras platība ir lielāka par 10 km². Pa perimetru apkaimes robežas garums ir 14 932 metri. Rīgas pilsētas ietvaros noteiktās Šķirotavas apkaimes robežas dabā ir skaidri nolasāmas, jo tās iet pa dzelzceļu un maģistrālajām ielām. Izņēmums ir Šķirotavas apkaimes austrumu robeža, kur tā saskaras ar Stopiņu pagastu un dabā šī robeža ir grūti nolasāma. Neskatoties uz Šķirotavas apkaimes lielo izmēru, tā ir uztverama kā lielā mērā telpiski vienota un funkcionāli savstarpēji saistīta teritorija jeb apkaime, jo tās daudzfunkcionālais kodols jeb lokālais centrs atrodas šīs apkaimes dienvidu daļā ap Krustpils un Granīta ielu krustojumu. Pārējās teritorijās pārsvarā dominē rūpnieciska rakstura izmantošanas vai dabas teritorijas. Ņemot vērā plašās, pārsvarā neapbūvētās teritorijas apkaimes dienvidu un dienvidaustrumu daļā, Šķirotavas apkaimei ir salīdzinoši liels potenciāls attīstīties par vēl daudzfunkcionālāku un pilnvērtīgāku apkaimi nekā tā ir pašreiz.
Lībiešu krasts
Ideja par Lībiešu krasta izveidi radās 1990. gadu sākumā, kad Ventspils rajona un Talsu rajona pašvaldība un Lībiešu kultūras savienības (šobrīd - Līvu Savienība) pārstāvji kopīgi izstrādāja nolikumu, pēc kura tika iecelta Lībiešu krasta administrācija, kas atbild par lībiešiem kopumā šajā teritorijā un nodarbojas ar līdzekļu sadali gan kultūras vajadzībām, grāmatu izdošanai, gan ražošanas vajadzībām, gan transporta vajadzībām. Oficiāli Lībiešu krastu atklāja 1991. gada 4. februārī ar LPSR Ministru padomes lēmumu pēdējā lībiešu apdzīvotajā teritorijā Ziemeļkurzemes piekrastē (aptuveni 50 km garumā gar Irbes jūras šaurumu), lai aizsargātu lībiešu tautības, dabas un kultūras mantojumu un tradicionālo dzīves veidu, kā arī izveidotu bāzi un radītu nepieciešamos apstākļus lībiešu tautības saglabāšanai, pastāvēšanai un attīstībai. Šo ciemu teritorijas pārzināja Kolkas, Dundagas un Tārgales pagastu pašvaldības, bet kultūras norises tika iekļautas valsts programmā.
Kauja pie Smoļinas
Hronikas liecības
"Kad mestris izdzirda šādu krievu lielību, viņš savai lietai piegrieza lielu vērību un, kā Jūdass Makabējs, paļāvās uz Dievu. Krusta Pacelšanas dienas vakarā ar lielu steigu un troksni ienaidnieki sāka uzbrukumu. Mestris bezbailīgi devās ienaidniekiem pretīm, kuŗi ļoti brīnījās par mazā vācu kaŗaspēka drošsirdību. Kad abas puses satikās, krievi pavisam ielenca vācus tā, ka viņiem bija atņemta iespēja meklēt glābiņu bēgšanā. Vāci drošsirdīgi pašā sākumā apšaudīja krievus no lielgabaliem un daudzus nonāvēja. Tad mestris devās pret ienaidniekiem, un, trīs reizes izlauzdamies turpu un atpakaļ starp ienaidnieka rindām, daudzus nokāva un pārējos piespieda bēgt. Karaspēks bija ļoti noguris un, nevarēdams sekot ienaidniekiem, palika 3 dienas uz vietas kaujas gatavībā, ja ienaidnieks domātu griezties atpakaļ. Bet ienaidnieks nerādījās, jo negribēja otrreiz piedzīvot tādu karstu pirti. Šinī kaujā krita vairāki tūkstoši krievu."
Krievu partija
Krievu partija, sākotnēji Demokrātiskās iniciatīvas centrs, bija 1989. gadā dibināta Latvijas sabiedriskā un, kopš 1993. gada, politiskā organizācija, kas pastāvēja līdz 2007. gadam.
Vēsture
Dibināta 1989. gada 10. jūnijā Mihaila Gavrilova, Oļega Vovka un Sergeja Dīmaņa vadībā. 1989. gadā no DIC tika ievēlēti vairāki Rīgas Tautas deputātu padomes deputāti (to skaitā M. Gavrilovs, O. Vovks un Vladimirs Buzajevs), 1990. gadā — 5 Augstākās Padomes deputāti, tai skaitā S. Dīmanis, M. Gavrilovs un Staņislavs Buka. S. Dīmanis kļuva par Augstākās Padomes frakcijas "Līdztiesība" priekšsēdētāju. 1991. gada rudenī daļa deputātu izveidoja atsevišķu DIC frakciju (sasniedz 10 deputātus ).
Žanis Bahs
Dzīvesgājums
Dzimis 1885. gada 6. oktobrī Gaiķu pagastā Lielsatiķu muižas Bērzukrogā krodzinieka Kārļa Baha ģimenē. Mācījās Rīgas Mironova komercskolā, pēc tam studēja metalurģiju Pēterburgas politehniskajā institūtā.
"Aukstais" karagājiens uz Rēveli (1219)
1219. gada "aukstais" karagājiens uz Rēveli notika 1219. gada februāra beigās pēc Rīgas krustnešu aicinājuma, lai izpostītu vēl nekristīto Rēveles novadu Ziemeļigaunijā un neļautu tās iedzīvotājiem sabiedroties ar Pleskavas krieviem. Karagājienā piedalījās viņu sabiedrotie līvi un leti un Zobenbrāļu ordenis, ko vadīja tā mestrs Folkvīns. Karagājiens virzījās uz ziemeļiem caur Sontaganas zemi, kur tika paņemti ceļveži. Karaspēku sadalīja līvu, vāciešu un letu vienībās un trīs dienās tika nopostīta Rēveles zeme.
Krustpils pamatskola
Pirmsākumi
Pirmā skolas celtne — koka ēka tika uzbūvēta par draudzes saziedotiem līdzekļiem, skolas celtniecība izmaksāja 4 500 rubļus. Tai tika izraudzīta vieta tālāk no dzelzceļa Krustpils — Medņi ceļa kreisajā pusē un 1868. gada 5. aprīlī mācītājs A. Tiliņš iesvētīja skolas pamatakmeni. Skolas iesvētīšana notika 1868. gada 3. novembrī, bet atklāšana divas dienas vēlāk — 5. novembrī, dodot tai nosaukumu — Krustpils lielā tautas skola. Skolas iesvētīšanas un atklāšanas ceremonijā piedalījušies gandrīz visi draudzes locekļi, tajā sniedza koncertu draudzes koris, kas dziedājis četrbalsīgas dziesmas. Svinībās piedalījies krievu mācītājs no Jēkabpils, kurš latviešu valodā teicis iesvētīšanas runu, uzsverot, ka visi priekšmeti jāmācot krievu skolotājiem krievu valodā. Latviešu skolotājiem tad bijušas tikai dažas stundas nedēļā — reliģijas un dziedāšanas pasniegšana.
Otrā pasaules kara laiks
Otrā pasaules kara laikā, no 1941. — 1943. gadam skolēni tika izmitināti tikai koka ēkās un barakās, bet 1944. gadā bija jāatstāj arī koka ēka, kur tika ierīkots vācu karaspēka kara hospitālis.
Metoksietanols
Metoksietanolu dažreiz lieto par šķīdinātāju lakām, krāsām un līmēm. Metoksietanols ir indīgs (lielos daudzumos).
Dzintares pilskalns
Raksturojums
0,2 ha lielais nocietinājums ierīkots šaurā, 6 m augstā zemes strēlē, kas pārrakta ar platu aizsarggrāvi, lai savienotu abas upes — Tebru un Ilmedu. Netālu mājas "Dzintarnieki".
Krima
Ģeogrāfija
Krimas teritorijā ir 257 upes un vairāk nekā 50 sālsezeru, lielākais no kuriem ir Sasiks, bet dziļākais — Donuzlavs. Pussalas teritorijā atrodas arī daži dabas rezervāti, piemēram, Krimas dabas rezervāts, Jaltas dabas rezervāts. Lielākās pilsētas ir Simferopole, Sevastopole, Kerča un Feodosija.
Senie un viduslaiki (7. gadsimts p. m.ē. — 13. gadsimts m. ē.)
Sākot no 7. gadsimta p. m.ē. Senās Grieķijas kolonisti Krimas pussalas dienvidu krastā izveidoja Pantikapejas (pie Kerčas), Teodosija (Feodosijas) un Hersonesas (pie Sevastopoles) kolonijas. 2. gadsimtā p. m.ē. tagadējās Simferopoles vietā izveidojās Skitijas galvaspilsēta Skitijas Neapole.
257. gadā no Baltijas jūras piekrastes pārcēlušies goti sagrāva skitu valsti un apmetās arī Krimas pussalā. 375. gadā Krimu iekaroja huņņi, pēc kuru sakaušanas kontroli pār Krimas dienvidu krastu atguva Romas impērija. 7. gadsimta beigās Krimu iekaroja hazāri, vienīgi Hersonesas pilsēta palika Bizantijas pakļautībā. 988. gadā Kijivas rūsu lielkņazs Vladimirs Svjatoslavičs ieņēma Hersonēsu (ru) un pieprasīja par sievu Bizantijas princesi Annu, pretējā gadījumā draudot uzbrukt Konstantinopolei. Bizantieši piekrita, ja kņazs Vladimirs kristītos, kas arī tika izdarīts Hersonēsas banīcā, ko uzskata par sākumu Kijivas Krievzemes pārejai pareizticībā.
Osmaņu un Krievijas Impēriju varā (15.-19. gadsimts)
1774. gadā Krievijas Impērija piespieda Osmaņu impēriju atteikties no Krimas hanistes, kas nokļuva Krievijas Impērijas atkarībā. 1783. gada 19. aprīlī Krievijas Impērija anektēja Krimu un inkorporēja to impērijas sastāvā. Krievijas ķeizariene Katrīna II savam titulam pievienoja nevis "Krimas carienes", bet gan "Taurijas Hersonesas carienes" nosaukumu, bet pārveidotu Bizantijas ģerboni iekļāva Krievijas Impērijas ģerbonī. 1853.—1856. gadā notika Krimas karš par ietekmi Melnās jūras reģionā, pēc kura Krievijas Impērija piekāpās sabiedrotajiem (Francijai, Lielbritānijai, Sardīnijai un Osmaņu impērijai).
Meitnerijs
Vēsture
Šī reģistrētā daļiņa sabruka aptuveni pēc 5 milisekundēm, sākumā alfa sabrukšanā par boriju, bet pēc tam par dubniju, visbeidzot bēta sabrukšanā par rezerfodiju. Citi meitnerija izotopi vēlāk tika reģistrēti vēl smagāku atomu sabrukšanas gadījumos.
Villijs Brants
Villijs Brants (de; dzimis kā Herberts Ernsts Kārlis Frāms (de), miris ) bija vācu politiķis, Vācijas Sociāldemokrātiskās partijas līderis no 1964. līdz 1987. gadam. Vācijas kanclers no līdz, kad atkāpās no amata. No 1976. līdz 1992. gadam - Sociālistiskās Internacionāles prezidents.
Komariči
Pilsētciemats atrodas apmēram 100 km uz dienvidiem no Brjanskas, netātu no robežas ar Orlas un Kurskas apgabaliem.
Apdzīvotā vieta dibinātа ap 1895. gadu kā stacija Brjanskas-Ļgovas dzelzceļā. Nosaukums cēlies no senā Komarickā pagasta, kas pastāvēja šeit 16.-18. gadsimtos. Kopš 1929. gada Komariči ir rajona centrs, kopš 1957. tas ir pilsētciemats.
Pikardija
Pikardijas reģions likvidēts 2016. gada 1. janvārī, apvienojot ar Noras-Padekalē reģionu un izveidojot Augšfrancijas reģionu ar centru Lillē.
Jersika (valsts)
Vēsture
Pēc 1200. gada Livonijas bīskaps Alberts centās atbrīvoties no Polockas kņazu meslu kundzības un atvērt Rīgas tirgotājiem ceļu pa Daugavu. Lai to panāktu, viņam bija jāpakļauj Kokneses un Jersikas valstis. 1203. gadā Polockas kņazs Valdemārs kopā ar Jersikas ķēniņu Visvaldi un viņa lietuviešu sabiedrotajiem iebruka Daugavas līvu zemē, lai ar varu piedzītu meslus. Polockieši uzbruka Ikšķilei un Salaspilij, bet Jersikas ķēniņš kopā ar leišiem uzbruka Rīgai. 1206. gadā pēc līvu nemiernieku aicinājuma Polockas kņazs atkārtoti kopā ar Jersikas Visvaldi un citiem sabiedrotajiem uzbruka Ikšķilei un Salaspilij. Viņiem piebiedrojušies Turaidas līvi, bet ne letgaļi. Krustnešu karaspēks apsprieda Salaspils valdnieka Ako vadīto līvu sacelšanos, kopā ar Tērvetes Viesturu ieņēma Turaidas līvu pili. Līvzeme tika sadalīta starp bīskapu un zobenbrāļiem. 1207. gadā krustneši ieņēma Kokneses valsti un tās ķēniņš Vesceka bija spiests kļūt par bīskapa Alberta vasali, pretī dabūdams pusi no saviem bijušajiem īpašumiem kā lēni. 1208. gadā kristītie letgaļu valdnieki Beverīnas Tālivaldis, Satekles Rūsiņš un Autines Varidots izveidoja militāru savienību ar Zobenbrāļu ordeni. 1209. gadā, izmantodams par ieganstu Jersikas ķēniņa savienību ar lietuviešiem, kas atkārtoti siroja letgaļu un igauņu zemēs, bīskaps Alberts kopā Zobenbrāļu ordeņa brāļiem sasauca lielu kristīto līvu un letgaļu karaspēku un iekaroja Jersikas pilsētu. Pats ķēniņš patvērās savā Dignājas pilī otrpus Daugavai.
Pluē
Sports
Tās apkārtnē notika 2000. gada Pasaules čempionāts šosejas riteņbraukšanā, kurā grupas braucienā uzvarēja Latvijas pārstāvis Romāns Vainšteins. Tour de France maršrutā šī pilsēta ir iekļauta trīs reizes 1998., 2002. un 2006. gadā. 2020. gadā pilsētas apkārtnē notika Eiropas čempionāts šosejas riteņbraukšanā.
Butāns
Tā kā izobutāna molekulas forma ir tuvāka sfēriskai, tā molekulas viena ar otru iedarbojas mazāk nekā izstieptās n-butāna molekulas un izobutāna viršanas temperatūra ir zemāka. Tas attiecas uz visiem alkānu struktūrizomēriem - jo sazarotāka molekula, jo viršanas temperatūra ir zemāka (pie viena un tā paša oglekļa atomu skaita molekulā).
UPM
Vēsture
2005. gadā UPM-Kymmene savu 25 % kapitāldaļu uzņēmumā Finnish Peroxides pārdeva Beļģijas uzņēmumam Solvay.
Andris Piebalgs
Politiskā darbība
No 1990. līdz 1993. gadam A. Piebalgs Ivara Godmaņa Ministru padomē bija tautas izglītības ministrs, viens no "Latvijas Ceļa" dibinātājiem. No 1993. līdz 1994. gadam bija 5. Saeimas deputāts ("Latvijas Ceļš"), budžeta un finanšu komisijas priekšsēdētājs. No 1994. līdz 1995. gadam — finanšu ministrs Māra Gaiļa valdībā. Saasinoties banku krīzei, 1995. gada 19. maijā atkāpās no amata.
Personības teorija
Trešais psihoanalīzes veidošanās posms
Varētu sacīt, ka iekārošanu nevienam nav jāmācās, tā (t.i., Id) piemīt no dabas. Toties tas, cik labi izdodas savas vēlmes apmierināt, ir atkarīgs no dzīvē sasniegtā Ego attīstības līmeņa. Ego dēvē par vidutāju starp dziņām un ārpasauli, jeb, dzīves objektīvo situāciju. Ego ir cilvēka spējas atrast vislabāko vai arī vienīgo iespējamo veidu, kā apmierināt savas vajadzības. Ego nozīmē ne tikai izdomu un atjautību, bet arī spēju atlikt un ierobežot apmierinājumu. Piemēram, gribasspēks ir paradums un spējas regulāri atturēties no šobrīd patīkamā un paciest šobrīd nepatīkamo, lai sasniegtu kādu vēl svarīgāku, bet attālu rezultātu. Gribas piepūle tiek izjusta kā saspringums, slogs, grūtības, un arī to var uzskatīt par Id un Ego savstarpējā konflikta izpausmi. Tomēr psihiskā dzīve ir vēl sarežģītāka. Ārpasaule ir ne tikai, un pat ne tik daudz dabas vide, kā cilvēku savstarpējās attiecības, un arī tās ir svarīgas jau kopš zīdaiņa vecuma. (Piemēram, Otrā Pasaules Kara sekas — novērojumi bērnu aprūpes namos — liecina, ka arī sākotnēji veselīgi bērni tad, ja auklītes tos pietiekami baro un apkopj, taču nespēj veltīt tiem daudz uzmanības un ilgstoši atstāj vienatnē, kļūst apātiski, iegūst garīgu atpalicību un nereti pat mirst.)
Skaldnība
Izdala šādas skaldnības pakāpes (var lietot citus terminus, ja tie ir viegli saprotami):
Afro Celt Sound System
Afro Celt Sound System ir elektroniskā tautas mūzikas grupa no Lielbritānijas, pēc 2003. gada saukta saīsināti Afro Celts. Tā savā skanējumā apvieno ķeltu un Āfrikas tradicionālo tautas mūziku ar mūsdienu dejas mūziku (triphopu, tehno, u.c. žanriem).
BK Cēsis/Cēsu sporta skola
BK Cēsis/Cēsu sporta skola ir Latvijas basketbola klubs no Cēsīm, kas dibināts 2003. gadā. No 2005./2006. gada sezonas komanda piedalījās LBL čempionātā. Savā pirmajā LBL sezonā tā ieguva 7. vietu. Līdz 2008. gadam komanda bija pazīstama ar nosaukumu "Cēsis/Remarks", bet pēc tam — SK "Cēsis", "Dārznieks/Cēsis" un "Dārznieks/Cēsu sporta skola". Vairākas sezonas komanda spēlēja LBL 2. divīzijā, bet 2009/2010. un 2010/2011. gada sezonās startēja Amatieru basketbola līgā (ABL). 2011/2012. gada sezonā "Dārznieks/Cēsis" bija LBL 1. divīzijas kluba BK Turība fārmklubs un atkal spēlēja LBL 2. divīzijā, bet 2012/2013. gada sezonā "Dārznieks/Cēsis" bija LBL 2. divīzijas kluba Gulbenes buki fārmklubs un spēlēja LBL 3. divīzijā. Kopš 2020./2021. gada sezonas komanda ar nosaukumu "BK Cēsis/Cēsu sporta skola" spēlē Reģionālajā basketbola līgā.
MAC
MAC vai Mac var būt:
Tīringene
Tīringenē ir attīstīti daudzi ziemas sporta veidi. Aptuveni pusi no Vācijas iegūtajām zelta medaļām ziemas olimpiskajās spēlēs pēdējos 20 gados ir ieguvuši Tīringenē dzimuši un auguši sportisti. Oberhofas pilsētiņā regulāri notiek dažādu ziemas sporta veidu Pasaules un Eiropas čempionāti, kā arī dažādu ziemas sporta veidu Pasaules kausa posmi.
Delfi (portāls)
Rakstu komentēšana
Ir bijuši vairāki gadījumi, kad komentāru autoriem ir nācies par saviem vārdiem atbildēt atbilstošās iestādēs. Šajā sakarā var minēt piemērus par kādu jaunieti, kas bija solījis spridzināt Rīgā notiekošo Eirovīzijas dziesmu konkursu un sievieti, pret kuru par leģionārus un Latviju aizskaroša komentāra rakstīšanu uzsāka krimināllietu. No 2013. gada portālu pie visiem rakstiem kā pamata iespēju piedāvā lietot tikai reģistrētu lasītāju komentārus.
Caurspīdīgums (optika)
Caurspīdīgu materiālu lietojums
Caurspīdīgus materiālus parasti izmanto visur tur, kur nepieciešams laist cauri gaismu, bet nedrīkst cauri laist vielas (gaisu, ūdeni, utml.). Tādējādi caurspīdīgi ir māju logi, vitrīnas, siltumnīcu plēves utt.
Pobedas ledus sala
Pobedas ledus sala veidojas no Denmena glečera mēles atdalītiem lieliem galdveida aisbergiem uzsēžoties uz sēkļa ziemeļrietumos no glečera. Aisbergs šajā pozīcijā var saglabāties vairākus desmitus gadu, kamēr pakūst līdz tādai pakāpei, ka pats atbrīvojas no sēkļa.
Pobedas ledus salas parametri mēdz variēties, bet parasti tās izmēri ir 70 km garumā un ap 36 km platumā ar platību ap 1500 km². Fizikas likumi nosaka, ka virs ūdens atrodas 11% no aisberga apjoma (sālsūdenī). Pobedas ledus salas augstums virs jūras līmeņa ir ap 27 m, no kā jāsecina, ka jūras dibens sēkļa rajonā ir ap 216 m dziļš. Aisbergam ir jābūt ap 243 m biezam, lai ledus sala šajā vietā varētu izveidoties.
2010. gada Eirovīzijas dziesmu konkurss
Fināls
Piecas valstis uzreiz ir iekļuvušas finālā un nepiedalīsies nevienā no abiem pusfināliem. Tās ir visas četras "lielā četrinieka" valstis un, protams, 2009. gada Eirovīzijas dziesmu konkursa uzvarētājvalsts, Norvēģija.
Ailuropoda baconi
Ailuropoda baconi ir lāču dzimtas (Ursidae) pandu ģints (Ailuropoda) izmirusi, aizvēsturiska suga, kas dzīvoja pleistocēnā pirms miljons gadiem. Ailuropoda baconi bija lielāka nekā mūsdienu lielā panda (Ailuropoda melanoleuca). Šobrīd zinātnieki uzskata, ka lielā panda ir attīstījusies, sakot ar pigmejpandu (Ailuropoda microta), tad izveidojās Ailuropoda wulingshanensis, tad Ailuropoda baconi, un tai sekoja lielā panda (Ailuropoda melanoleuca).
Bišu dzenis
Latvijā
Kopš Latvijas putnu faunas izpētes sākuma bišu dzenis ir bijis ļoti reti sastopams maldu viesis, 19. un 20. gadsimtā zināmi vien 5 konkrēti bišu dzeņu novērojumi, kuros iesaistīti kopā 8 vai 9 putni. 2003. gada jūlija beigās Kurzemes piekrastē, jūras stāvkrastā uz ziemeļiem no Saraiķiem tika novēroti vairāki bišu dzeņi un radās aizdomas par iespējamu šīs sugas ligzdošanu. Dažu dienu laikā vietu apmeklēja un novērojumus veica vairākas putnu vērotāju grupas, līdz 5. augustā tika atrasta apdzīvota ala ar mazuļiem. Tādējādi bišu dzenis ir viena no jaunākajām ligzdojošo putnu sugām Latvijā, bet ligzdošanas vietas Kurzemē ir otrās tālākās uz ziemeļiem sugas izplatības areālā, atpaliekot vien no ligzdošanas vietas Zviedrijā 1977. gadā. Kopš 2003. gada bišu dzeņi dažādās Kurzemes rietumu piekrastes vietās (ne vien jūras stāvkrastā, bet arī antropogēnas izcelsmes iežu atsegumos nedaudz nost no jūras) ir ligzdojuši katru gadu, lielākais vienlaikus redzēto bišu dzeņu skaits Latvijā ir 54 (2010. gadā). Tāpat 21. gadsimta pirmajā desmitgadē bišu dzeņi Latvijā tiek reti, tomēr regulāri novēroti arī migrācijas laikā, kas, iespējams, liecina arī par sugas skaita pieaugumu visā reģionā. 2014. gadā konstatēts pirmais ligzdošanas gadījums Vidzemē.